stanford-oval/wikipedia huggingface dataset:
Jokimukan kunta
Aiheesta muualla

Wikimedia Commonsissa on kuvia tai muita tiedostoja aiheesta .
Jokimukan kunnan kotisivut (ruotsiksi)
Ájtte (ruotsiksi)
Markkinat (Arkistoitu – Internet Archive)
Alueen yrityksiä ja linkkejä muualle (ruotsiksi)
Turisti-info (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Jokkmokks kommun – Kunta- ja pitäjäjaon kehitys on käännöstä kuntaa ja pitäjää koskevista artikkeleista.
Norrbottenin läänin kunnat
Kartta Jokimukan kunnan piireistä.
Käännös suomeksi
Askewin koodeksi

Askewin koodeksi (lat. Codex Askewianus) on koptinkielinen gnostilaisia kirjoituksia sisältänyt pergamenttikirja eli koodeksi, jonka British Museum osti tohtori Askewilta vuonna 1785. Kirjan varhaisempaa historiaa ei juurikaan tunneta. Museon virkailijan, koptin asiantuntija C. G. Woiden mukaan A. Askew osti kirjan antikvariaatista Lontoossa kymmenellä punnalla noin vuonna 1773. Koodeksin tunnetuin kirjoitus on Pistis Sofia.
Koodeksi on museon katalogissa numerolla MS. Add. 5114. Koodeksi on sidottu nykyaikaisiin kansiin, joissa on otsikko Piste Sophia Coptice. Sen alkuperäiset lehdet ovat pergamenttia, ja siihen kuuluu 178 lehteä eli 356 sivua. Teksti on kirjoitettu kahteen sarakkeeseen. Kirjoitus on kahden eri kirjurin käsialaa. Kirjoitukset ovat koptinkielisiä käännöksiä kreikankielisistä alkuteksteistä, ja ne ovat peräisin noin vuodelta 300.
Koodeksi koostuu neljästä osasta. Ensimmäisellä ei ole otsikkoa. Toisen otsikko on "Pistis Sofian toinen kirja (tai osa)". Tätä seuraa kirjoitusta alaotsikolla "Osa Vapahtajan kirjoista". Kolmas osa on katkelmallinen ja koostuu eri tekstien osista. Siihen kuuluu lyhyt katkelma "Sanomattomasta gnosiksesta" sekä jälleen kirjoitusta alaotsikolla "Osa Vapahtajan kirjoista". Neljännellä osalla ei ole ylä- eikä alaotsikkoa.
Nag Hammadin kirjaston löytymiseen saakka Askewin koodeksi oli yhdessä Brucen koodeksin ja Berliinin koodeksin kanssa käytännössä ainoa lähde varhaiskristillisinä vuosisatoina muuten tuhottuihin gnostilaisiin kirjoituksiin.
Kamaran

| Kamaran |
| --- | --- |
 Kamaran nähtynä avaruudesta.
 Kamaran
Koordinaatit:  15°21′N, 42°34′E
Pinta-ala:  57 km²
Valtio
Valtio:   Jemen
Infobox OKNimi-testi OK: 
Kamaran on Jemeniin kuuluva korallisaari Punaisellamerellä.
Maantiede

Kamaran siajitsee Jemenin rannikolla Punaisellamerellä noin 320 kilometriä Perimin saarelta ja Bab el Mandebin salmesta pohjoiseen. Rannikolla vain muutaman kilometrin päässä on Salfin niemimaa. Saaren pituus on noin 23 kilometriä ja leveys 10 kilometriä. Pinta-alaa saarella on noin 57 km². Saari on muodostunut koralliriutasta. Paikoittain saarella kasvaa mangroverämeikköjä.
Vuoden keskilämpötila Kamaranilla on 29 °C ja se kuuluu maailman kuumimpien paikkojen joukkoon. Ilma on hyvin kosteaa, mutta sateet ovat vähäisiä. Alueella esiintyy usein hiekkamyrskyjä.
Historia

Jemenin hallitsijoiden sanotaan pitäneen vankeja Kamaranilla 900-luvulla. Portugalilaiset valtasivat saaren vuonna 1513 ja he alkoivat rakentaa sille linnoituksia. Osmanit valtasivat saaren portugalilaisilta vuonna 1620.
1800-luvulla osmanit perustivat Kamaranille karanteeniaseman Bab el Mandebin kautta Mekkaan saapuville pyhiinvaeltajille. Mekassa oli ilmennyt tautia, jota paikalliset kutsuivat Kamaranin taudiksi. Britit miehittivät saaren ensimmäisen maailmansodan aikana kesäkuussa 1915. He saivat Turkin hallitsemat saaret Punaisellamerellä Lausannen sopimuksessa vuonna 1923. Vuonna 1938 britit solmivat sopimuksen Italian kanssa, jonka mukaan he eivät linnoittaisi saarta. Saaren karanteeniasema päätti toimintansa vuonna 1952. Aseman sanottiin saavan 100 000 matkailijaa vuosittain.
Kysymys Kamaranin saaren hallinnasta hiersi Jemenin ja brittien välillä. Pohjois-Jemen oli alkanut vaatia saarta itselleen vuodesta 1928 lähtien. Maa esitti protesteja, kun britit myönsivät öljynetsintälupia saarelle vuonna 1955. Brittien kannan mukaan kamaran ei ollut osa heidän Adenin protektoraattiaan, vaan se muodosti mandaattialuetta muistuttavan siirtomaa-alueen. Joka tapauksessa brittivallan päättyessä vuonna 1967 Etelä-Jemen julisti saaren kuuluvan itsellen. Pohjois-Jemen miehitti saaren Etelän ja Pohjoisen välillä käydyn rajasodan aikana vuonna 1972. Saaren hallinta oli strategisesti tärkeää, sillä Pohjois-Jemenin pääasiallinen öljyterminaali sijaitsi Ras Isassa lähellä Salifin niemimaata. Etelä tunnusti Pohjoisen vallan saarella 1980-luvun puolivälillä. Maat yhdistyivät nykyisenä Jemeninä vuonna 1990. 1990- ja 2000-luvuilla eri tahot ovat sijoittaneet lomakohteen rakentamiseen saarelle. Jemenin sisällissodan sytyttyä saarta ovat hallinneet huthit.
Väestö

Kamaranin asukkaat ovat pääasiassa sunnalaisia muslimeja. Etniseltä taustaltaan he polveutuvat Adenista, Etiopiasta, Somaliasta ja Intiasta tulleesta väestöstä. Elantonsa he saavat viljelemällä puuvillaa, kalastuksella ja helmenpyynnillä. Saarelta viedään mantereelle puuhiiltä ja kuivattua kalaa.
Paikallista maisemaa.
Mangrovemetsää.
Brittivallan aikaisia tykkejä vanhassa valokuvassa.
Arthur Currie

Arthur Currie vuonna 1917.
Arthur William Currie (5. joulukuuta 1875 Napperton, Ontario – 30. marraskuuta 1933 Montreal) oli kanadalainen kenraali, joka toimi ensimmäisessä maailmansodassa Euroopassa sotineiden kanadalaisten joukkojen komentajana 1917–1918. Hän oli ensimmäinen kanadalainen, joka on saanut täyden kenraalin sotilasarvon.
Currie työskenteli alkujaan opettajana ja sen jälkeen liikemiehenä Victoriassa. Hän värväytyi vapaaehtoisena miliisijoukkoihin ja yleni rivimiehestä tykistön everstiluutnantiksi maailmansotaa edeltäneinä vuosina. Juuri ennen sodan alkua hän oli joutumassa kiinteistökauppojensa vuoksi vararikkoon ja syytteeseen kavalluksesta, mutta joukko ystäviä pelasti hänet.
Vaikka Currien sotilaskoulutus oli vähäinen, hänet nimitettiin pataljoonankomentajaksi ensimmäiseen kanadalaiseen joukko-osastoon, joka lähetettiin syksyllä 1914 sotimaan brittijoukkojen rinnalle länsirintamalle. Sodan aikana hän yleni tasaisesti. Talvella 1914–1915 hän toimi prikaatinkomentajana ja ansioitui varsinkin toisessa Ypresin taistelussa, jossa saksalaiset käyttivät ensimmäisen kerran taistelukaasua aseena. Sen jälkeen hän oli 1915–1916 divisioonankomentajana ja näytti jälleen kykynsä Vimyn harjanteen taistelussa, jonka menestyksekäs hyökkäys oli pitkälti hänen suunnittelemansa. Heinäkuussa 1917 kenraaliluutnantiksi ylennetty Currie nimitettiin neljää divisioonaa käsittäneiden kanadalaisten joukkojen komentajaksi brittiläisen kenraali Julian Byngin tilalle. Currien komentamat kanadalaiset saavuttivat menestystä kolmannessa Ypresin taistelussa ja etenivät sodan viimeisten kuukausien aikana voitosta voittoon. Currien tahdon mukaisesti kanadalaiset joukot säilytettiin sodan aikana yhtenäisenä taisteluryhmänä. Vaikka brittien sodanjohto arvosti tehokkaana komentajana pidettyä Currieta, omien joukkojensa parissa hänellä oli huonompi maine, sillä hänen sanottiin pitävän etäisyyttä miehiinsä ja johtavan taisteluita kaukaa rintaman takaa.
Currie lyötiin ritariksi vuonna 1917 ja hänelle myönnettiin monia korkeimmista ansiomerkeistä. Maailmansodan jälkeen hän toimi Kanadan miliisijoukkojen ylitarkastajana ja yleni Kanadan armeijan ensimmäiseksi kenraaliksi. Vuodesta 1920 hän toimi kuolemaansa asti Montrealissa toimivan McGill-yliopiston rehtorina ja kanslerina.
Aiheesta muualla

Kuvia tai muita tiedostoja aiheesta Arthur Currie Wikimedia Commonsissa
Jäälokki

| Jäälokki |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Lokit Laridae
Suku::  Pagophila
Laji::  eburnea
Kaksiosainen nimi
 Pagophila eburnea  (Phipps, 1774) 

Katso myös
   Jäälokki Wikispeciesissä   Jäälokki Commonsissa 
Infobox OKNimi-testi OKIUCN-testi OK: 
Jäälokki (Pagophila eburnea) on pienikokoinen lokki, joka elää Pohjoisella jäämerellä. Se on Suomessa erittäin harvinainen vierailija.
Koko ja ulkonäkö

Jäälokki muistuttaa muodoltaan kyyhkystä enemmän kuin Larus-suvun lokit. Aikuisen linnun höyhenpeite on täysin valkoinen. Nokka on paksu ja keltakärkinen, jalat mustat. Pituus 40–43 cm, siipien kärkiväli 94–120 cm, paino 450–700 grammaa. Ääni on lähes samanlainen kuin harmaalokilla
Levinneisyys

Jäälokin pesimäalueet Pohjoisella jäämerellä ovat Grönlannissa sekä Alaskan ja Siperian pohjoisilla rannoilla. Yksi sen pesimäpaikoista sijaitsee Islannissa. Se muuttaa talveksi vain pienen matkan kiintojään reunan eteläpuolelle. Se viettää siten koko vuoden pohjoisessa.
Lisääntyminen

Jäälokki munii 1–3 munaa lumettomalle kalliolle sammaleista ja risusta tekemäänsä pesään.
Ravinto

Jäälokki syö kalaa, äyriäisiä ja leviä, mutta myös hylkeen haaskoja.
Uhanalaisuus

Jäälokki on luokiteltu silmälläpidettäväksi. Niitä on jäljellä 11 500 yksilöä, ja kanta on pienentynyt 20 viime vuoden aikana jyrkästi. Tutkimuksen mukaan munien kuoret ovat ympäristömyrkkyjen vuoksi ohentuneet niin, että niistä osa särkyy haudonnan aikana.
Aiheesta muualla

Jäälokki (Pagophila eburnea) BirdLife International Data Zone. (englanniksi)
Asian Underground

Asian Underground on musiikin tyylilaji, jossa sekoitetaan länsimaisen populaarimusiikin ja aasialaisen kansanmusiikin aineksia. Käsite tuli käyttöön vuonna 1997 julkaistun Anokha - Soundz of the Asian Underground -kokoelmalevyn myötä. Useimmat Asian Underground -tyylin esittäjät tulevat Pakistanista tai Intiasta.
Merkittäviä muusikkoja

Mahisha
Nitin Sawhney
Talvin Singh
Cornershop
Panjabi MC
Tabla Beat Science
KHL-kausi 2012–2013

| KHL-kausi 2012–2013 |
| --- | --- |

Laji:  jääkiekko
Järjestyksessä oleva kausi:  5.
Maa:   Kazakstan  Latvia  Slovakia  Tšekki  Ukraina  Valko-Venäjä  Venäjä
Joukkueiden määrä:  26
Runkosarjan voittaja:  SKA Pietari
Mestari:  OHK Dinamo Moskova
Pistepörssin voittaja:  Sergei Mozjakin
Pudotuspelien pistepörssin voittaja:  Petri Kontiola
  ← 2011-2012 :  2013-2014 → 
KHL-kausi 2012–2013 oli jääkiekkosarja KHL:n viides kausi. Kausi alkoi Lokomotiv Cupiksi nimetyllä avausottelulla, jossa kohtasivat edelliskauden finalistit OHK Dinamo Moskova ja Avangard Omsk.
OHK Dinamo Moskova voitti Gagarin Cupin kukistamalla finaaleissa Traktor Tšeljabinskin voitoin 4-2. Mestaruus oli Dinamolle toinen perättäinen. Joukkueessa pelasi mm. suomalainen Janne Jalasvaara.
Liigan muutokset > Joukkueiden muutokset

Edellisen kauden lento-onnettomuuden takia väliin jättänyt Lokomotiv Jaroslavl palasi liigaan uudella miehistöllä.
Edellisellä kaudella KHL:ään liittynyt Lev Poprad siirtyi Slovakiasta Tšekkiin ja vaihtoi nimensä Lev Prahaksi. Slovakia sai kuitenkin uuden KHL-seuran, kun Slovan Bratislava liittyi liigaan.
KHL laajeni myös Ukrainaan, kun Donbass Donetsk liittyi liigaan.
Liigan muutokset > Runkosarjan muutokset

Runkosarjassa ottelumäärä väheni edelliskauden 54:stä 52:een. Ottelurunko rakentui siten, että kaikki liigan joukkueet pelasivat toisiaan vastaan kerran kotona ja kerran vieraissa, minkä lisäksi jokainen joukkue pelasi kaksi lisäpeliä "pahinta kilpailijaa" vastaan. Tämä "pahin kilpailija" oli yleensä maantieteellisesti lähimpänä sijainnut joukkue.
Liigan muutokset > Pudotuspelien muutokset

Kesken kauden, 22. tammikuuta 2013, liiga lanseerasi uuden turnauksen pudotuspelien ulkopuolelle jääville joukkueille. Tämä turnaus sai nimekseen Cup of Hope eli Toivon Cup, ja se pelattiin samaan aikaan pudotuspelien kanssa. Turnauksen tarkoituksena oli mm. auttaa pelaajia pitämään kuntoaan ja pelituntumaansa yllä kevään MM-kilpailuja varten.
Turnauksen neljä parasta joukkuetta sai rahapalkinnon ja turnauksen voittaja sai lisäksi ensimmäisen varausvuoron seuraavaan juniorien varaustilaisuuteen. Ensimmäisen Toivon Cupin voitti Dinamo Riika.
Merkittäviä tapahtumia > NHL:n työsulku

NHL-kauden aloittanut työsulku toi pelaajamarkkinoille runsaasti vapaita pelaajia. KHL-liiga asetti säännön, jonka mukaan jokainen joukkue sai palkata enintään kolme NHL-pelaajaa. Lisäksi venäläisille joukkueille asetettiin sääntö, jonka mukaan vain yksi näistä kolmesta NHL-pelaajasta sai olla ulkomaalainen. Tämän yhden ulkomaalaispelaajan tuli täyttää vähintään yksi seuraavista kriteereistä:
pelannut vähintään 150 NHL-ottelua viimeisten kolmen kauden aikana
pelannut KHL:ssä aikaisemmin
edustanut maataan vähintään kerran kaksissa edellisessä aikuisten tai nuorten MM-kisoissa tai olympialaisissa
Stanley Cupin voitto, Stanley Cup -finalisti tai henkilökohtaisen palkinnon voitto NHL:ssä
Merkittäviä tapahtumia > NHL:n työsulku > All Stars -ottelu

Järjestyksessään viides KHL:n tähdistöottelu pelattiin 13. tammikuuta 2013 Tšeljabinskissa. Vastakkain olivat idän joukkue kapteeninaan Aleksei Morozov ja lännen joukkue kapteeninaan Ilja Kovaltšuk. Idän joukkue voitti ottelun lukemin 18-11.
Sarjataulukot > Läntinen konferenssi

|  #  |  Joukkue  |  O |  V  |  V ja  |  V vl  |  H vl  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- | --- | --- |
| 1 |  SKA Pietari  | 52 | 36 | 1 | 1 | 2 | 1 | 11 | 182 | 116 | +66 | 115 |
| 2 |  PHK TsSKA Moskova  | 52 | 23 | 5 | 8 | 1 | 0 | 15 | 151 | 109 | +42 | 96 |
| 3 |  OHK Dynamo Moskova  | 52 | 27 | 3 | 6 | 1 | 1 | 14 | 150 | 115 | +35 | 101 |
| 4 |  Lokomotiv Jaroslavl  | 52 | 24 | 2 | 8 | 0 | 0 | 18 | 131 | 121 | +10 | 92 |
| 5 |  Severstal Tšerepovets  | 52 | 21 | 1 | 6 | 3 | 5 | 16 | 137 | 117 | +20 | 85 |
| 6 |  Slovan Bratislava  | 52 | 17 | 3 | 8 | 5 | 0 | 19 | 124 | 127 | -3 | 78 |
| 7 |  Lev Praha  | 52 | 23 | 0 | 1 | 2 | 3 | 23 | 132 | 133 | -1 | 76 |
| 8 |  Atlant Mytištši  | 52 | 19 | 1 | 3 | 4 | 4 | 21 | 137 | 141 | -4 | 73 |
| 9 |  Donbass Donetsk  | 52 | 17 | 2 | 5 | 6 | 1 | 21 | 134 | 141 | -7 | 72 |
| 10 |  Dynamo Minsk  | 52 | 18 | 5 | 1 | 2 | 3 | 23 | 125 | 148 | -23 | 71 |
| 11 |  Torpedo Nižni Novgorod  | 52 | 19 | 0 | 2 | 4 | 4 | 23 | 142 | 146 | -4 | 69 |
| 12 |  Vitjaz Tšehov  | 52 | 11 | 1 | 6 | 6 | 2 | 26 | 119 | 151 | -32 | 55 |
Sarjataulukot > Läntinen konferenssi > Bobrov-divisioona

|  #  |  Joukkue  |  O |  V  |  V ja  |  V vl  |  H vl  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- | --- | --- |
| 1 |  SKA Pietari  | 52 | 36 | 1 | 1 | 2 | 1 | 11 | 182 | 116 | +66 | 115 |
| 2 |  OHK Dynamo Moskova  | 52 | 27 | 3 | 6 | 1 | 1 | 14 | 150 | 115 | +35 | 101 |
| 3 |  Slovan Bratislava  | 52 | 17 | 3 | 8 | 5 | 0 | 19 | 124 | 127 | -3 | 78 |
| 4 |  Lev Praha  | 52 | 23 | 0 | 1 | 2 | 3 | 23 | 132 | 133 | -1 | 76 |
| 5 |  Donbass Donetsk  | 52 | 17 | 2 | 5 | 6 | 1 | 21 | 134 | 141 | -7 | 72 |
| 6 |  Vitjaz Tšehov  | 52 | 11 | 1 | 6 | 6 | 2 | 26 | 119 | 151 | -32 | 55 |
Sarjataulukot > Läntinen konferenssi > Tarasov-divisioona

|  #  |  Joukkue  |  O |  V  |  V ja  |  V vl  |  H vl  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- | --- | --- |
| 1 |  PHK TsSKA Moskova  | 52 | 23 | 5 | 8 | 1 | 0 | 15 | 151 | 109 | +42 | 96 |
| 2 |  Lokomotiv Jaroslavl  | 52 | 24 | 2 | 8 | 0 | 0 | 18 | 131 | 121 | +10 | 92 |
| 3 |  Severstal Tšerepovets  | 52 | 21 | 1 | 6 | 3 | 5 | 16 | 137 | 117 | +20 | 85 |
| 4 |  Atlant Mytištši  | 52 | 19 | 1 | 3 | 4 | 4 | 21 | 137 | 141 | -4 | 73 |
| 5 |  Dynamo Minsk  | 52 | 18 | 5 | 1 | 2 | 3 | 23 | 125 | 148 | -23 | 71 |
| 6 |  Torpedo Nižni Novgorod  | 52 | 19 | 0 | 2 | 4 | 4 | 23 | 142 | 146 | -4 | 69 |
Sarjataulukot > Itäinen konferenssi

|  #  |  Joukkue  |  O |  V  |  V ja  |  V vl  |  H vl  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- | --- | --- |
| 1 |  Ak Bars Kazan  | 52 | 28 | 1 | 5 | 5 | 3 | 10 | 157 | 112 | +45 | 104 |
| 2 |  Avangard Omsk  | 52 | 26 | 6 | 3 | 4 | 2 | 11 | 149 | 121 | +28 | 102 |
| 3 |  Traktor Tšeljabinsk  | 52 | 28 | 0 | 3 | 6 | 2 | 13 | 152 | 120 | +32 | 98 |
| 4 |  Metallurg Magnitogorsk  | 52 | 27 | 0 | 0 | 7 | 5 | 13 | 167 | 121 | +46 | 93 |
| 5 |  Salavat Julajev Ufa  | 52 | 24 | 2 | 3 | 6 | 0 | 17 | 148 | 140 | +8 | 88 |
| 6 |  Barys Astana  | 52 | 23 | 3 | 2 | 2 | 4 | 18 | 175 | 161 | +14 | 85 |
| 7 |  Sibir Novosibirsk  | 52 | 21 | 1 | 6 | 4 | 3 | 17 | 124 | 119 | +5 | 84 |
| 8 |  Neftekhimik Nizhnekamsk  | 52 | 17 | 5 | 5 | 4 | 2 | 19 | 144 | 150 | -6 | 77 |
| 9 |  Jugra Hanty-Mansijsk  | 52 | 19 | 4 | 3 | 3 | 0 | 23 | 153 | 163 | -10 | 74 |
| 10 |  Metallurg Novokuznetsk  | 52 | 15 | 3 | 1 | 3 | 2 | 28 | 132 | 177 | -45 | 58 |
| 11 |  Amur Habarovsk  | 52 | 11 | 1 | 4 | 1 | 0 | 35 | 115 | 167 | -52 | 44 |
| 12 |  Avtomobilist Jekaterinburg  | 52 | 7 | 0 | 1 | 7 | 5 | 32 | 104 | 180 | -76 | 35 |
Sarjataulukot > Itäinen konferenssi > Tšernišov-divisioona

|  #  |  Joukkue  |  O |  V  |  V ja  |  V vl  |  H vl  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- | --- | --- |
| 1 |  Avangard Omsk  | 52 | 26 | 6 | 3 | 4 | 2 | 11 | 149 | 121 | +28 | 102 |
| 2 |  Salavat Julajev Ufa  | 52 | 24 | 2 | 3 | 6 | 0 | 17 | 148 | 140 | +8 | 88 |
| 3 |  Barys Astana  | 52 | 23 | 3 | 2 | 2 | 4 | 18 | 175 | 161 | +14 | 85 |
| 4 |  Sibir Novosibirsk  | 52 | 21 | 1 | 6 | 4 | 3 | 17 | 124 | 119 | +5 | 84 |
| 5 |  Metallurg Novokuznetsk  | 52 | 15 | 3 | 1 | 3 | 2 | 28 | 132 | 177 | -45 | 58 |
| 6 |  Amur Habarovsk  | 52 | 11 | 1 | 4 | 1 | 0 | 35 | 115 | 167 | -52 | 44 |
Sarjataulukot > Itäinen konferenssi > Harlamov-divisioona

|  #  |  Joukkue  |  O |  V  |  V ja  |  V vl  |  H vl  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- | --- | --- |
| 1 |  Ak Bars Kazan  | 52 | 28 | 1 | 5 | 5 | 3 | 10 | 157 | 112 | +45 | 104 |
| 2 |  Traktor Tšeljabinsk  | 52 | 28 | 0 | 3 | 6 | 2 | 13 | 152 | 120 | +32 | 98 |
| 3 |  Metallurg Magnitogorsk  | 52 | 27 | 0 | 0 | 7 | 5 | 13 | 167 | 121 | +46 | 93 |
| 4 |  Neftekhimik Nizhnekamsk  | 52 | 17 | 5 | 5 | 4 | 2 | 19 | 144 | 150 | -6 | 77 |
| 5 |  Jugra Hanty-Mansijsk  | 52 | 19 | 4 | 3 | 3 | 0 | 23 | 153 | 163 | -10 | 74 |
| 6 |  Avtomobilist Jekaterinburg | 52 | 7 | 0 | 1 | 7 | 5 | 32 | 104 | 180 | -76 | 35 |
Aiheesta muualla

Kuvia tai muita tiedostoja aiheesta KHL-kausi 2012–2013 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2012-13 KHL Season
Käännös suomeksi
Aïwa

Aïwa on Rennesissa vuonna 1998 kahden irakilaissyntyisen veljen Wamidin ja Naufallen perustama ranskalainen hip-hop -yhtye.
Diskografia

Aïwa (Wikkid, 2003)
El Nar (Wikkid, 2006)
Remixed Volume One (Wikkid 2007)
Aiheesta muualla

Aïwan sivusto (Arkistoitu – Internet Archive)
Wikkid recordsin sivusto (Arkistoitu – Internet Archive)
Bahuzim

Bahuzim oli Algerian ja Tunisian juutalaisten käyttämä nimitys puolipaimentolaisista juutalaisista, jotka asuttivat Algerian Kabylian ja Constantinen alueita sekä Le Kefin aluetta Tunisiassa.
Bahuzim oli erityisesti paikallisten kaupungeissa asuneiden juutalaisten käyttämä nimitys kaupunkien ulkopuolella puolipaimentolaisina asuneista juutalaisista. Arabiaksi heitä kutsuttiin nimellä Yahud al-Arab, ”arabijuutalaiset”. Tunisiassa heidät tunnettiin maanviljelijöinä ja Algeriassa kulkukauppiaina ja kultaseppinä. Bahuzimit olivat pääasiassa lukutaidottomia. He noudattivat sapattia ja vannoivat Mooseksen (Sidna Musa) nimeen. Yhteisön poikalapset ympärileikattiin. Uskonnollisia menoja varten he vierailivat kaupunkien rabbien luona.
Bahuzimien alkuperästä on useampia teorioita. Pitkään vallalla olleen käsityksen mukaan he olivat juutalaisuuden omaksuneita berbereitä. Toisen käsityksen mukaan he olivat yksinkertaisesti kaupunkien juutalaisyhteisöjen ulkopuolella eläneitä juutalaisia. Jälkimmäistä käsitystä tukee se, että bahuzimit eivät puhuneet berberin kieltä. Bahuzimit alkoivat lopulta joko kääntyä islamiin tai sulautuivat muuhun juutalaisyhteisöön. Vielä vuonna 1852 Algeriassa oli noin 1 500 bahuzimia, ja Tunisiassa mainitaan olleen vuonna 1912 noin sata bahuzimien telttaa. Lopullisesti he katosivat omana yhteisönään ensimmäisen maailmansodan jälkeen.
Bah’mutjoki

| Bah’mutjoki Bah’mutka |
| --- | --- |
 jokea Bah’mutin eteläpuolella
Alkulähde:  suoalue Horlivkan pohjoispuolella
Laskupaikka:  Donets
Maat:  Ukraina
Pituus:  86 km
Alkulähteen korkeus:  235 m
Valuma-alue:  1 680 km²
Bah’mutjoki eli Bah’mutka (ukr. Бахмут, Бахмутка) on Donetsin sivujoki Ukrainassa. 86 kilometriä pitkä joki saa alkunsa Horlivkan pohjoispuolella olevista suoalueista ja virtaa Bah’mutin ja Siverskin läpi laskien Donetsiin. Joen valuma-alue on 1 680 neliökilometriä.
Bah’mutjokea käytetään vesivarantoina ja viljelysten kasteluvetenä. Joessa on neljä pientä patoallasta tätä varten.
Kahlekuningas (elokuva)

| Kahlekuningas |
| --- | --- |
 Elokuvan juliste.
Ohjaaja:  Arto Koskinen
Käsikirjoittaja:  Arto Koskinen
Tuottaja:  Claes Olsson
Pääosat:   Miikka Enbuske  Emil Lundberg  Heikki Hela  Maija Junno  Arttu Kapulainen  Sulevi Peltola 
Valmistustiedot
Valmistusmaa:  Suomi
Tuotantoyhtiö:  Kinoproduction
Ensi-ilta:  4. lokakuuta 2002
Kesto:  89 minuuttia
Alkuperäiskieli:  suomi, ruotsi
Aiheesta muualla
IMDb 
Elonet
AllMovie
Infobox OKNimi-testi OK: 
Kahlekuningas on vuonna 2002 ensi-iltansa saanut suomalainen draamaelokuva, jonka on ohjannut ja käsikirjoittanut Arto Koskinen. Heikki Hela palkittiin elokuvasta parhaan miessivuosan Jussi-palkinnolla. Elokuva sai Jussin myös parhaasta äänisuunnittelusta.
Juoni

Tarina sijoittuu 1970-luvun Tornioon, ja sen päähenkilö on 12-vuotias Esko. Kotona ei aina ole helppoa viinaanmenevän kommunisti-isän, rocktähteydestä haaveilevan isoveljen ja sotatraumojen vuoksi puhumattomaksi muuttuneen isoisän kanssa.
Esko kavereineen joutuu hankaluuksiin ruotsalaisen poikaporukan kanssa, ja kun poikien kepposen takia hajoaa polkupyöriä, Esko on pulassa. Hän ei tunnusta osallistuneensa tapahtuneeseen, ja kaverit hylkäävät hänet petturina. Esko löytää kuitenkin Ruotsin puolelta uuden ystävän, kahlekuningas Houdinia ihailevan Patrickin. Rajoja rikkova ystävyys ei vain ole ihan yksinkertaista eikä ilo ikuista.
Rooleissa

| 0 | 1 | 2 |
| --- | --- | --- |
|   Miikka Enbuske   | … |   Esko   |
|   Emil Lundberg   | … |   Patrick   |
|   Heikki Hela   | … |   Eskon isä Toivo   |
|   Maija Junno   | … |   Eskon äiti Aino   |
|   Arttu Kapulainen   | … |   Eskon isoveli Juhani   |
|   Sulevi Peltola   | … |   Eskon isoisä   |
|   Lina Hofverberg   | … |   Patrickin isosisko Helene   |
|   Ralph Carlsson   | … |   Patrickin isä   |
|   Joe Hamari   | … |   Sauli   |
Eskon kavereita näyttelevät Mikko Lamminen, Joonas Lipponen, Petteri Siimes ja Ville Kotajärvi, ruotsalaisen jengin jäseniä Jouni Alasaukko-oja, Niklas Pelli, Andreas Riestola sekä Mattias Wiklund ja Terveet Kädet -yhtyeen jäseniä Heikki Rättyä, Rauno Hemminki, Riku Rousu sekä Ristomatti Myllylahti. Muissa rooleissa olivat Mika Koski (Kenneth), Janne Hyytiäinen (Saulin isä Martti), Reijo Kontio	(Usko Keränen), Kjell Morin (ruotsalainen siltavahti), Christian Sandström (ruotsalainen poliisi), Pauli Konttajärvi (opettaja), Kaisu Koski (opettaja), Juuso Hirvikangas (lentäjä), Kimmo Taavila (lentäjä), Tero Autio (postinkantaja) ja Taisto Yrjänä (Toivon saunakaveri).
Aiheesta muualla

Johanna Siik: Kahlekuningas. Film-o-holic 4.10.2002.
Minna Karila: Kahlekuningas. MTVuutiset.fi 4.10.2002.
Pentti Kejonen: Tornion valkoinen valhe[vanhentunut linkki]. Kaleva 2002.
Vera Saarivuori: Kahlekuningas (dvd-arvostelu). Film-o-holic 1.1.2003.